མོང་སྒར་ཁྲོམ་ཁྱིམ་ཚུ་ལས་ འགོ་དང་པ་ ཁང་ཁྲལ་བསྡུ་ལེན་འགོ་བཙུགས་ནི། – ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
Monday , November 28 2022
ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
གདོང་ཤོག།
གནས་ཚུལ།
རྩོམ་སྒྲིག།
རྒྱས་བཤད།
བསམ་འཆར།
རྩེད་རིགས།
ལམ་སྲོལ།
གསར་ཤོག་དང་དུས།
གྲོས་གནས།
བརྙན་ཐག།
མོང་སྒར་ཁྲོམ།
མོང་སྒར་ཁྲོམ་ཁྱིམ་ཚུ་ལས་ འགོ་དང་པ་ ཁང་ཁྲལ་བསྡུ་ལེན་འགོ་བཙུགས་ནི།
admin April 16, 2021 གནས་ཚུལ་དང་པ།, གནས་ཚུལ། Leave a comment 218 Views
༉ རྒྱལ་ཁབ་ནང་ རྒྱལ་ཡོངས་ཁྲལ་གྱི་ སྲིད་བྱུས་དེ་ གཏན་འཁེལ་སོང་སྟེ་ ལོ་ངོ་བཅུ་ཕྲག་༣ དེ་ཅིག་ ལང་ཡོད་རུང་ ད་རེས་ མོང་སྒར་ཁྲོམ་ཁར་ཡོད་མི་ ཁྱིམ་ཚུ་ལུ་ ཁང་ཁྲལ་འགོ་དང་པ་ བསྡུ་ལེན་འབད་ནི་ཨིན་པས།
ཁྲལ་གྱི་སྲིད་བྱུས་༡༩༩༢ ཅན་མ་དང་འཁྲིལཝ་ད་ གྲོང་གསེབ་ཀྱི་ ཁྱིམ་ཚུ་གི་དོན་ལུ་ ཁང་ཁྲལ་བཏབ་དོ་བཟུམ་ ཁྲོམ་ཁྱིམ་ཚུ་ལས་ཡང་ གཞུང་གིས་ ཁང་ཁྲལ་བསྡུ་དགོཔ་ཨིན་རུང་ ད་ཚུན་ མ་བསྡུ་བར་ ལུས་སོཔ་ཨིན་པས།
མོང་སྒར་ལུང་ཕྱོགས་འོང་འབབ་དང་ཅ་དམ་ཡིག་ཚང་གི་ ལུང་ཕྱོགས་མདོ་ཆེན་ གཱ་ནེཤ་བླ་མ་སྐལ་ལྡན་གྱིས་ སླབ་མིའི་ནང་ ཁྲལ་མ་བསྡུ་བར་ཡོད་པའི་སྐོར་ལས་ སྤྱི་ལོ་༢༠༡༨ ལུ་ ལུང་ཕྱོགས་ཡིག་ཚང་གི་ འགོ་དཔོན་སྡེ་ཚན་ཅིག་གིས་ ཁྲལ་བསྡུ་བའི་སྐབས་ ཤེས་རྟོགས་བྱུང་ནུག་ཟེར་ཨིན་པས།
དེ་ལས་ཚུར་ ལུང་ཕྱོགས་ཡིག་ཚང་གིས་ བརྡ་དོན་སྙན་ཞུ་ཚར་༣ དེ་ཅིག་ བཏོན་ཡོདཔ་ད་ རྫོང་ཁག་ཁྲོམ་སྡེའི་འགོ་དཔོན་ཚུ་གིས་འབད་བ་ཅིན་ ཁྲལ་མ་བསྡུ་བར་ཡོད་པའི་སྐོར་ལས་ ཤེས་རྟོགས་བྱུང་པའི་ཤུལ་ལུ་ གྲོས་གཞི་བཙུགས་ཅི་ཟེར་ཨིན་པས།
འཕྲལ་ཁམས་ཅིག་ཁར་ རྫོང་ཁག་ཁྲོམ་སྡེ་གོང་འཕེལ་ཚོགས་ཆུང་གིས་ ལུང་ཕྱོགས་འོང་འབབ་དང་ཅ་དམ་ཡིག་ཚང་གི་ འགོ་དཔོན་ཚུ་ཡང་ བཅའ་མར་གཏོགས་ཐོག་ལས་ ཞལ་འཛོམས་ཅིག་ འགོ་འདྲེན་འཐབ་སྟེ་ ཁང་ཁྲལ་ཚུ་ སྤྱི་ལོ་༢༠༡༤ ལས་ཡར་ བསྡུ་ལེན་འབད་ནི་སྦེ་ ཐག་བཅད་ཡོདཔ་ཨིན་པས།
ལུང་ཕྱོགས་མདོ་ཆེན་ གཱ་ནེཤ་བླ་མ་སྐལ་ལྡན་གྱིས་ སླབ་མིའི་ནང་ ཁྲལ་གྱི་སྲིད་བྱུས་ནང་ ཁྲོམ་གྱི་ཁང་ཁྲལ་ལ་སོགས་པ་བསྡུ་མི་ ལས་སྡེ་ཅིག་ཨིན་མི་ རྫོང་ཁག་གིས་ བསྡུ་ལེན་འབད་ཞིནམ་ལས་ གཞུང་གི་འོང་འབབ་ཀྱི་ རྩིས་ཁྲ་ནང་ བཙུགས་དགོཔ་སྦེ་ གསལ་རིལ་རི་བཀོད་དེ་ཡོད་རུང་ དེམ་ཅིག་སྦེ་ར་ ལུས་སོ་ནུག་ཟེར་ཨིན་པས།
རྫོང་ཁག་ཁྲོམ་སྡེའི་ འགོ་དཔོན་ཚུ་གིས་འབད་བ་ཅིན་ ད་ཚུན་ ཁྲལ་མ་བསྡུ་མི་དེ་ དེ་བསྒང་ ཁྲལ་བསྡུ་མི་ རྫོང་ཁག་འོང་འབབ་སྡེ་ཚན་གྱིས་ ལུས་སོཔ་བཟུམ་ཡོད་མི་དེ་ཡང་ ཁྲོམ་གྱི་ས་ཁོངས་ གཏན་འཁེལ་མ་སོང་མི་ལུ་བརྟེན་ འོང་ནི་མས་ཟེར་ཨིན་པས།
ད་རེས་ མོང་སྒར་ཁྲོམ་ངོ་མ་དང་ སྤྲེལ་གླིང་དང་ བྱ་རུང་ཁ་ཤོར་ རྒྱལ་པོའི་ཞིང་ལ་སོགས་པའི་ ས་གནས་ས་ཁོངས་འཆར་གཞི་ གཏན་འཁེལ་སོང་ཡོདཔ་ལས་ ཚོགས་ཆུང་གིས་ ལུང་ཕྱོགས་འོང་འབབ་དང་ཅ་དམ་འགོ་དཔོན་ཚུ་གི་ བསམ་འཆར་དང་ རྟ་དྲངས་ཏེ་ སྤྱི་ལོ་༢༠༡༤ ལས་ཡར་ ཁྲལ་བསྡུ་ནི་སྦེ་ ཐག་བཅད་ཅི་ཟེར་ ཁྲོམ་སྡེའི་བཟོ་རིག་འགོ་དཔོན་ རམ་བྷ་དུར་དར་ཇི་གིས་ བཤདཔ་ཨིན་པས།
དེ་མ་ཚད་ ཁྲོམ་གྱི་ཁང་ཁྲལ་མ་བསྡུ་མིའི་སྐོར་ རྫོང་ཁག་འགོ་དཔོན་ཚུ་དང་འབྲེལ་བ་འཐབ་པའི་སྐབས་ གཞན་རྫོང་ཁག་དག་པ་ཅིག་ཡང་འདུག་ཟེར་ རམ་བྷ་དུར་གྱིས་ སླབ་ཨིན་པས།
ཨིན་རུང་ ད་རེས་ ཚོགས་ཆུང་གིས་ ཆ་འཇོག་གྲུབ་པའི་ཤུལ་ལས་ བརྡ་བརྒྱུད་ནང་ ཁྱིམ་གྱི་ཇོ་བདག་ཚུ་གིས་ ཁྲལ་ཚུ་ སྤྱི་ཟླ་༥ པའི་ཚེས་༣༡ གི་ ནང་འཁོད་ནང་ བཏབ་དགོ་པའི་གསལ་བསྒྲགས་འབད་དེ་ཡོད་ཟེར་ ཁྲོམ་སྡེའི་འགོ་དཔོན་ཚུ་གིས་ སླབ་ཨིན་པས།
ཁྲལ་ཚུ་ཡང་ ཁྲོམ་སྡེའི་འགོ་དཔོན་ཚུ་དང་འཁྲིལཝ་ད་ ཁྱིམ་གྱི་ཇོ་བདག་ཚུ་གིས་ རྫོང་ཁག་དངུལ་རྩིས་ལས་ཚན་ནང་ བཏབ་དགོཔ་ཨིན་པས།
རྫོང་ཁག་གི་ ཐོ་དང་འཁྲིལཝ་ད་ མོང་སྒར་ཁྲོམ་དང་ སྐྱིད་བདེ་མཁར་ཁྲོམ་༢ ནང་ ཁྱིམ་གུང་པ་༡༩༢ དེ་ཅིག་ཡོདཔ་ད་ དེ་བཟུམ་སྦེ་ མོང་སྒར་ཁྲོམ་གྱི་ ས་གནས་ས་ཁོངས་འཆར་གཞི་ཅིག་ཨིན་མི་ རྒྱལ་པོའི་ཞིང་ཁྲོམ་ཁར་ ཁྱིམ་༢༠ དེ་ལས་ ཡ་ལྡི་ཡན་ལག་ཁྲོམ་ཁར་ ཁྱིམ་༡༨ ཡོདཔ་ཨིན་པས།
མོང་སྒར་ཁྲོམ་དེ་ ཁྲོམ་སྡེ་ཁ་པ་ཨིནམ་བཞིན་དུ་ ཁྲོམ་ཁར་ཉལ་ཁང་༣ དང་སྡོད་ཁང་༡ འབད་མི་ བཟའ་ཚང་ཅིག་སྡོད་མི་ ཁྱིམ་རེ་ལུ་ ལོ་བསྟར་བཞིན་དུ་ ཁྲལ་དངུལ་ཀྲམ་༧༥ རེ་དང་ ཉལ་ཁང་༢ དང་སྡོད་ཁང་༡ འབད་མི་ལུ་ དངུལ་ཀྲམ་༥༠ དེ་ལས་ ཉལ་ཁང་༡ འབད་མི་དང་སྡོད་ཁང་༡ འབད་མི་ལུ་དངུལ་ཀྲམ་༢༥ རེ་ དེ་ལས་ སྡོད་ཁང་མེད་པར་ཉལ་ཁྱིམ་༡ འབད་མི་ལུ་ ལོ་བསྟར་བཞིན་དུ་ ཁྲལ་དངུལ་ཀྲམ་༡༥ རེ་ ཕོག་ནི་ཨིན་པས།
ཡ་ལྡི་ཡན་ལག་ཁྲོམ་དེ་ ཁྲོམ་སྡེ་ག་པའི་ནང་ ཚུད་ནི་དེ་གིས་ ཁྲལ་གྱི་ཚད་ཡང་ དུམ་གྲ་ཅིག་ ཉུང་སུ་སྦེ་ཡོདཔ་ཨིན་པས།
ཁྱིམ་གུང་པ་༢༣༠ དེ་ཅིག་ལས་ ལོ་བསྟར་ཁང་ཁྲལ་དེ་ དངུལ་ཀྲམ་༦༥,༠༠༠ ལྷགཔ་ཅིག་ ཐོན་དོ་ཡོདཔ་ད་ སྤྱི་ལོ་༢༠༡༤ ལས་༢༠༢༠ ཚུན་ ཁྲལ་བསྡོམས་དངུལ་ཀྲམ་༤༠༠ས༠༠༠ དེ་ཅིག་ བསྡུ་ཚུགས་པའི་ སྔོན་རྩིས་བཏོན་ཡོདཔ་ཨིན་པས།
མ་གཞི་ ཁྲལ་དེ་ འབོར་ཆེ་ཏོག་ཏེ་མེད་རུང་ ལོ་༦ གི་ཁྲལ་སྟབས་གཅིག་གུ་ གཞུང་གི་འོང་འབབ་རྩིས་ཁྲ་ནང་ཚངམ་སྦེ་ བཙུགས་དགོ་པའི་སྐོར་ གྲོས་འཆམ་བྱུང་ཡོདཔ་ད་ ཁྲོམ་ཁར་ ཁྲོམ་རྙིངམ་གི་ ཁྱིམ་ཚུ་མ་བརྩིས་བར་ ཁྲོམ་གསར་པའི་ སྒྲིང་ཁྱིམ་ལ་ལོ་ཅིག་ ལོ་༢༠ ལྷག་ཡོདཔ་ལས་ ཁྲལ་བསྡུ་ནིའི་ དུས་ཚོད་ལས་ ཕྱི་སོ་ནུག་ཟེར་ ལུང་ཕྱོགས་མདོ་ཆེན་གྱིས་ བཤདཔ་ཨིན་པས།
ཨིན་རུང་ སྟབས་མ་བདེ་བའི་ གནད་ལུ་བརྟེན་ སྤྱི་ལོ་༢༠༡༤ ལས་ཚུར་རྐྱངམ་གཅིག་ བཞག་མི་དེ་ གནད་དོན་སེལ་ནི་དང་ ད་ལས་ཕར་ ལོ་བསྟར་ཁྲོམ་གྱི་ ཁང་ཁྲལ་བསྡུ་ལན་ལམ་ལུགས་ གཞི་བཙུགས་འབད་ནིའི་དོན་ལུ་ཨིན་ཟེར་ ལུང་ཕྱོགས་མདོ་ཆེན་གྱིས་ བཤདཔ་ཨིན་པའི་གནས་ཚུལ།
ཚེ་རིང་རྣམ་རྒྱལ། མོང་སྒར།
About admin
Previous བཀྲིས་སྒང་ལུ་ སྤྱང་ཁྱི་༢,༨༡༡ ཐོ་བཀོད་འབད་ས་ལས་༡,༨༨༨ གཤག་བཅོས་མ་འབད་བར་ཡོདཔ།
Next དམངས་གཙོའི་རིང་ལུགས་ནང་ བསམ་བཀོད་དང་ རྩོད་བསྡུར་ཚུ་དགོཔ།
Related Articles
མི་སྟོབས་སྒྲིང་སྒྲི་བཟོ་ནི་དང་ མི་རློབས་ཡར་འཕར་གཏང་ནིའི་དོན་ལུ་ འགན་ཁུར་འདྲ་མཉམ་འབག་དགོཔ།
November 26, 2022
འབྲུག་མཐུན་འབྲེལ་ཚོགས་པ་གིས་ འདེམས་ངོ་༡༥ གསལ་སྟོན་འབད་ཡོདཔ།
November 26, 2022
འབྲུག་གི་ཞི་བའི་ཉེས་འཁྲི་དཔྱད་ཡིག་༢༠༢༢ ཅན་མའི་གུ་ འཕྲོ་མཐུད་གསུང་གྲོས་གནང་ནི།
November 26, 2022
Check Also
སྤྱི་གཡོགཔ་ཚུ་ གནས་སོར་དང་ དགོངས་ཞུའི་སྐབས་ སྒེར་དོན་ཅ་ཆས་སྐྱེལ་འདྲེན་གྱི་ གླ་ཆ་འདྲ་མཉམ་སྦེ་ འཐོབ་ཚུགས་ནི།
༉ ཧེ་མར་ སྤྱི་གཡོགཔ་ཚུ་ གནས་སོར་དང་དགོངས་ཞུའི་སྐབས་ སྒེར་དོན་ཅ་ཆས་སྐྱེལ་འདྲེན་གྱི་ གླ་ཆ་ཚུ་ གནས་རིམ་དང་འཁྲིལ་ཏེ་ མ་འདྲཝ་སྦེ་ ཐོབ་དོ་ཡོད་མི་དེ་ ད་ལས་ཕར་ ཤོ་མཚུངས་སྦེ་ འཐོབ་ཚུགས་ནི་ཨིན་པས།དེ་ཡང་ རྒྱལ་ཡོངས་ཚོགས་འདུའི་ནང་ འབྲུག་གི་དངུལ་ཕོགས་སྒྲིག་བཀོད་གཞི་སྒྱུར་དཔྱད་ཡིག་༢༠༢༢ ཅན་མའི་གུ་ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
འཕྲལ་གྱི་འགྲེམ་སྐྱེལ།
མི་སྟོབས་སྒྲིང་སྒྲི་བཟོ་ནི་དང་ མི་རློབས་ཡར་འཕར་གཏང་ནིའི་དོན་ལུ་ འགན་ཁུར་འདྲ་མཉམ་འབག་དགོཔ།
འབྲུག་མཐུན་འབྲེལ་ཚོགས་པ་གིས་ འདེམས་ངོ་༡༥ གསལ་སྟོན་འབད་ཡོདཔ།
འབྲུག་གི་ཞི་བའི་ཉེས་འཁྲི་དཔྱད་ཡིག་༢༠༢༢ ཅན་མའི་གུ་ འཕྲོ་མཐུད་གསུང་གྲོས་གནང་ནི།
སྤྱི་གཡོགཔ་ཚུ་ གནས་སོར་དང་ དགོངས་ཞུའི་སྐབས་ སྒེར་དོན་ཅ་ཆས་སྐྱེལ་འདྲེན་གྱི་ གླ་ཆ་འདྲ་མཉམ་སྦེ་ འཐོབ་ཚུགས་ནི།